recursal/SuperWikiNEXT-32B huggingface dataset:
பண்டைய கிழக்கிந்தியாவில் கிபி 375ல் சமதாத இராச்சியமும், பிற நாடுகளும்
சமதாத வம்ச மன்னர் இராதா சிறீதரநாரதாவின் நாணயம், கிபி 664 - 675
**சமதாத இராச்சியம்** (**Kingdom of Samatata**) (or *Samata*) பண்டைய வங்காள இராச்சியங்களில் ஒன்றாகும். இந்தியாவின் பாரம்பரியக் காலத்தில், சமதாத இராச்சியம், பிரம்மபுத்திரா ஆறு, வங்காள விரிகுடாவில் கலக்கும் கழிமுகத்துவாரப் பகுதியில் அமைந்திருந்தது.சமதாத இராச்சியம், குப்தப் பேரரசில் பௌத்த மன்னர்கள் ஆண்ட சிற்றரசாக விளங்கியது. 

பேரரசர் அசோகரின் மறைவுக்குப் பின்னர், மௌரியப் பேரரசின் வீழ்ச்சி காலத்தில் வங்காளத்தில் சமதாத இராச்சியம் நிறுவப்பட்டது. கிபி 335ல் சமுத்திரகுப்தர் ஆட்சியின் போது, சமதாத இராச்சியம் குப்தப் பேரரசுடன் இணைக்கப்பட்டது. 

சமதாத இராச்சியத்தை, கிபி எழாம் நூற்றாண்டின் இறுதியில் பௌத்த மன்னர்கள் ஆண்டதாக வரலாற்றுக் குறிப்புகள் உள்ளது.

பண்டைய உரோமானிய புவியியல் அறிஞர் தாலமியின் கூற்றுப்படி, சமதாத இராச்சியத்தின் தலைநகராக, தற்கால டாக்கா அருகில் உள்ள **சோனார்கோன்** நகரம் விளங்கியது.. கிபி ஏழாம் நூற்றாண்டின் சீன பௌத்த யாத்திரீகர் யுவான் சுவாங், சமதாத இராச்சியத்தின் தலைநகரமான சோனார்கோன் பிக்குகளின் மையமாக விளங்கியது எனக் கூறுகிறார்.

பௌத்த நினைவுச்சின்னங்கள்
------------------------

* *ஆசிரம விகாரை*: பிக்குகள் மற்றும் பிக்குணிகள் தங்கி, பௌத்தக் கல்வி பயிலும் வசதிகள் கொண்டது.

மேற்கோள்கள்
-----------

1. ↑  AM Chowdhury (2012), "Samatata", in Sirajul Islam and Ahmed A. Jamal (ed.), *Banglapedia: National Encyclopedia of Bangladesh* (Second ed.), Asiatic Society of Bangladesh
2. ↑  "First, in his list of towns in transgangetic India Ptolemy mentions a place called Souanagoura which has been identified with modern Sonargaon" Excavation at Wari-Bateshwar: A Preliminary Study, Enamul Haque - 2001
3. ↑  Huu Phuoc Le (2010). *Buddhist Architecture*. Grafikol. பக். 71–. பன்னாட்டுத் தரப்புத்தக எண்:978-0-9844043-0-8. .
**திருத்தொண்டர்கள் அணியின் முதல் கர்தினால்** என்பவர் கத்தோலிக்க கர்தினால்களுல் திருத்தொண்டர்கள் அணியின் மூத்த கர்தினால் ஆவார். திருத்தந்தைத் தேர்தலில் புதிய திருத்தந்தை தேர்வு செய்யப்பட்டப்பின்பு (தேர்ந்தெடுக்கப்பட்டவர் ஆயராக இல்லாதிருப்பின் கர்தினால் முதல்வரால் அவருக்கு ஆயர்நிலை திருப்பொழிவு செய்யப்பட்டப்பின்பு[1]) அவரின் பெயரை உலகிற்கு அறிவிக்கும் உரிமை இவருக்கு உரியது. *Habemus Papam* என இலத்தீனில் அறியப்படும் இவ்வறிவிப்பு வத்திக்கான் நகரின் புனித பேதுரு பேராலய உப்பரிகையிலிருந்து அறிவிக்கப்படுவது வழக்கம்.

முக்காலத்தில் திருத்தந்தையின் முடிசூட்டு விழாவில் புதிய திருத்தந்தைக்கு முடிசூட்டி அவருக்கு தோள் துகிலை (pallium) அணிவிக்கும் உரிமையும் இவருக்கு இருந்தது. ஆயினும் 1978இல் திருத்தந்தை முதலாம் யோவான் பவுல் முடிசூட்டு விழாவுக்குப்பதில் பதவியேற்பு விழாவினைக்கொண்டாடினார். அவருக்குப்பின் வந்த திருத்தந்தையரும் இவ்வழக்கத்தையேப் பின்பற்றியதால் முடிசூட்டும் வழக்கம் இல்லாமற்போயிற்று.

உரோமைத் தலைமைக்குருவான திருத்தந்தைக்குப் பதிலாக உயர் மறைமாவட்ட ஆயர்களுக்கு தோள் துகிலை அணிவிக்கவோ அல்லது அதை அவர்களுடைய பதிலாள்களுக்கு அளிக்கவோ இவருக்கு உரிமை உண்டு.[2]

மேற்கோள்கள்
-----------

1. ↑  Ap. Const. Universi Dominici Gregis, No. 89
2. ↑  Canon 355 §2.
இந்தியாவில் தற்போது பங்குவர்த்தகம் இரு பெரும் பங்குச்சந்தைகளில் நடை பெறுகிறது. அவை: இந்திய தேசிய பங்கு சந்தை மற்றும் மும்பை பங்குச் சந்தை. இவை தவிர பண்டகப் பொருட்கள் வர்த்தகம் நடக்கும் பண்டச் சந்தைகளும் (commodity exchanges) வேறு சிறு பங்குச் சந்தைகளும் உள்ளன.

வரலாறு
------

மும்பையில் உள்ள பங்குத் தரகர்கள் இணைந்து இந்தியாவின் முதல் பங்குச் சந்தையான மும்பைப் பங்குச் சந்தையைத் தோற்றுவித்தார்கள். 1894 ஆம் ஆண்டில் அகமதாபாத் பங்குச் சந்தை உருவாக்கப்பட்டது. கல்கத்தா பங்குச் சந்தை 1908 ஆம் ஆண்டில் நிறுவப் பெற்றது.

அங்கீகாரம் பெற்ற சந்தைகள்
-------------------------

Securities Contracts (Regulations) Act, 1956. இன் படி கீழ்காணும் பங்குச் சந்தைகள் அங்கீகாரம் பெற்றன:

1. பாம்பே
2. கல்கத்தா
3. மெட்ராஸ்
4. அகமதாபாத்
5. தில்லி
6. ஹைதராபாத்
7. பெங்களூர்
8. இந்தூர்

இந்தியாவில் உள்ள பிற பங்குச் சந்தைகள்
-------------------------------------

1. கொச்சின் பங்குச் சந்தை (1980)
2. உத்திரப் பிரதேச பங்குப் பரிமாற்றுச் சங்கம் (வரை) (கான்பூர்-1982)
3. புனே பங்குச் சந்தை (1982)
4. லூதியானா பங்குப் பரிமாற்றுச் சங்கம் (வரை)(1983)
5. கோயம்புத்தூர் பங்குச் சந்தை
6. மீரட் பங்குச் சந்தை
7. ஜெய்ப்பூர் பங்குச் சந்தை (வரை)

வெளி இணைப்புகள்
---------------
**சிவகுமார முத்து விஜய ரகுநாத சேதுபதி**  (ஆட்சியில் அமர்ந்த ஆண்டு 1740 ) என்பவர் இராமநாதபுரம் சமஸ்தான மன்னராவார். இவர் குமார முத்து விஜய ரகுநாத சேதுபதி மன்னரையடுத்து சேதுபதி மன்னரானார். இவர் குமார முத்து விஜய ரகுநாத சேதுபதியின் மகன் ஆவார்.

கி.பி.1740ல் பதவியேற்ற இவரது ஆட்சி காலத்தில் தஞ்சை மராத்தியர் படையெடுப்புகள் நடந்தன. இப்படை எடுப்புகளை சேதுபதியின் தளவாய் வெள்ளையன் சேர்வைக்காரர் படுதோல்வி அடையச் செய்தார்.

கொடைகள்
-------

இந்த மன்னர் சமயப் பொறை மிக்கவராக இருந்தார். இவர் இசுலாமிய மக்களது பள்ளிவாசல்ளுக்கும், தர்காக்களுக்கும் பல நிலக்கொடைகளை வழங்கினார். அவைகளில் குறிப்பிடத்தக்கவை ஏர்வாடி, இராமேசுவரம், இராமநாதபுரம், கீழக்கரை ஆகிய ஊர்களில் உள்ள இசுலாமிய தலங்கள் ஆகும்.

இவருக்குப் பின்னர் ஆண்டவர்கள்
-----------------------------

சிவகுமார முத்து விஜய ரகுநாத சேதுபதிக்கு ஆண்வாரிசு இல்லாததால் குமார முத்து விஜய ரகுநாத சேதுபதியின் உடன் பிறந்த சகோதரரின் மகனான இராக்கத் தேவரைத் தளவாய் வெள்ளையன் சேர்வைக்காரர் சேதுபதியாக நியமனம் செய்தார். இந்த மன்னர் திறமையற்றவராக இருந்ததால் தளவாய் இவரைப் பதவி நீக்கம் செய்துவிட்டு, சிவகுமார முத்து விஜய ரகுநாத சேதுபதியின் அத்தையின் பேரனாகிய செல்லமுத்து விஜய ரகுநாத சேதுபதியை கி.பி.1748ல் சேதுபதி மன்னராக்கினார்.

மேற்கோள்கள்
-----------

1. ↑  சிவகுமார முத்து விஜய ரகுநாத சேதுபதி (2003). *சேதுபதி மன்னர் வரலாறு*. இராமநாதபுரம்: சர்மிளா பதிப்பகம். பக். 57. .
குவளையில் குவாசு
1990களில் குவாசு விற்பனை செய்யும் சிறுவிற்பனைக்கூடம் , இடம்: கலினின்கிராட், உருசியா
**குவாசு** (கிரந்தம்:*குவாஸ்*; உருசியம்:*Квас*; ஆங்கிலம்:*Kvass*) என்பது கருப்பு அல்லது கம்பு ரொட்டியில் (இலங்கை வழக்கு:பாண்) இருந்து நொதித்தல் மூலம் உருவாக்கப்படும் சிலாவியர்களின் மரபார்ந்த பானம் ஆகும்.   ரொட்டியின் நிறம் எவ்வாறு இருக்கின்றதோ அவ்வாறே நொதித்தல் மூலம் கிடைக்கும் பானத்தின் நிறமும் அமையும். இதில் அல்ககோல் அளவு 1.2%க்கும் குறைவாகவே உள்ளது, இதனால் உருசிய தரத்தின் படி குவாசு மதுபான வகைகளுக்குள் அடக்கப்படுவதில்லை. ஒட்டுமொத்தமாக நோக்கின் அல்ககோல் அளவு மிகவும் குறைவானது.(0.05% - 1.0%). வழமையாக இது பழங்கள், மூலிகைகள் போன்றன சேர்க்கப்பட்டும் உருவாக்கப்படுகின்றது.  சிலாவிய நாடுகளான உருசியா, பெலாருஸ், உக்ரெய்ன், லிதுவேனியா, லாட்வியா போன்ற நாடுகளிலும் மற்றும் சோவியத் ஒன்றியத்தில் இருந்து பிரிந்து சென்ற ஏனைய நாடுகளிலும் இது மிகவும் பிரசித்தி பெற்றது. கோடை காலத்தில் ஒவ்வொரு தெருக்களின் ஓரத்தில் குவாசு விற்பனை செய்யும் சிறுவிற்பனைக்கூடத்தைக் கண்ணுறலாம்.

மேற்கோள்கள்
-----------

1. 1 2   Федеральное агентство по техническому регулированию и метрологии. ГОСТ Р 52409-2005 (полный текст)
2. ↑  Kvass (Russian Fermented Rye Bread Drink) Recipe
3. ↑  Ian Spencer Hornsey. *A history of beer and brewing*, page 8. Royal Society of Chemistry, 2003. "A similar, low alcohol drink (0.05% - 1.0%), kvass .. may be a "fossil beer"
4. ↑  Sandor Katz (2003). *Wild Fermentation*. White River Junction, VA: Chelsea Green Publishing Company. பக். 121. பன்னாட்டுத் தரப்புத்தக எண்:1-931498-23-7. .
5. ↑  Michael Jackson's Beer Hunter - Porter and kvass in St. Petersburg
**பேய்கள் ஜாக்கிரதை** 2016 வெளிவந்த ஒர் இந்திய தமிழ் திகில் நகைச்சுவைப் படம் ஆகும்.இந்த படத்தை கண்மணி எழுதி இயக்கினார். இந்த திரைப்படம் கெரிய திரைப்படமான **ஹாலோ கோஸ்ட்** திரைப்படத்தின் தமிழ் மறுஆக்கம் ஆகும்.இந்த திரைப்படத்தில் ஜீவ ரத்தினம் மற்றும் ஈஷண்யா ஆகியோர் முக்கிய கதாபத்திரத்தி நடித்து உள்ளனார். தம்பி ராமையா,மனோபாலா அகியோர் முக்கிய கதாபத்திரத்தில் நடித்துள்ளனர்.

நடிகர்கள்
---------

* சரவணனாக ஜீவரத்தினம்
* காயத்தரியாக ஈஷண்யா
* பாஜனிவேல் அண்ணாச்சியாக தம்பி ராமையா
* காயத்திரியின் தந்நையாக மனோபாலா
* சாகயமாக ஜான் விஜய்
* காயத்திரியின் மாமாவாக ராஜத்திரன்
* சரவணின் தந்தையாக நரேஸ்
* சரவணின் தாத்தாவாக வி.ஜ.எஸ்.ஜெயபாலன்
* அண்ணாச்சியின் தொழிலாயாக பாண்டி
* காயத்தியின் தாய்யாக மோகனா பிரியா
* பாய்ஸ் ராஜன் டாக்டராக
* தருன் குமார்

தயாரிப்பு
---------

இந்த திரைப்படத்தின் அதிகமான படம்பிடிப்புகள் ஜின் 2015ல் சென்னை, மாமல்லபுரம் மற்றும் அதனை சுற்றி உள்ள பகுதி நடந்தன.இந்த திரைப்படத்தின் பாடல் ஒன்றில் அரசியல் உட்பொருள் இருப்பதாகா வந்த கருத்துக்கு இந்த திரைப்படத்தின் பாடல் ஆசிரியர் கபிலன் வைரமுத்து அக்டேபர் 2015 மறுத்து ஒரு அறிக்கை வெளியிட்டார்.படத்தின் மற்றொர் பாடலுக்காக தம்பி ராமையா மற்றும் ராஜந்திரன் ஆகியோர் பாடி விளம்பர படமாக வெளியிட்டனர்.

டிசம்பர் 2015 எஸ்கேப் ஆர்ட்ஸ் மேஸ்சன் பிச்சஸ் இந்த திரைப்படத்தை விநியோக்க ஒப்புகொண்டது.

மேற்கோள்கள்
-----------

1. ↑
2. ↑
3. 1 2
கதிர் வீச்சு நுண்ணளவி
**பாய்சின் கதிர்வீச்சுநுண்ணளவி** (*Boys' Radiomicrometer*) என்பது அகச்சிவப்புக் கதிர்வீசலின் விகிதத்தை அளப்பதற்குப் பயன்படும் ஒரு கதிர்வீச்சுமானி ஆகும். இதனை சர் சார்லசு வெர்னான் பாய்சு என்பவர் 1889 இல் வடிவமைத்தார். கேம்பிரிட்ச் அறிவியல் உபகரணங்கள் தயாரிப்பு நிறுவனத்தால் தயாரிக்கப்பட்டது. ஒரு வெப்ப இரட்டை மற்றும் கால்வனாமீட்டர் ஆகிய இரண்டின் சேர்க்கையால் உருவாக்கப்பட்டதே இக்கருவி ஆகும். இந்த வெப்ப இரட்டையானது பிசுமத் மற்றும் ஆண்டிமனியால் ஆனது. இந்த சாதனம் அகச்சிவப்பு கதிர்வீச்சைக் கண்டறிவதில் நிபுணத்துவம் பெற்றது, இது கதிர்வீச்சின் அளவை வெப்பமாக நாம் உணரலாம்.

அகச்சிவப்பு ஒளியானது வெப்ப இரட்டை மீது குவிக்கப்படும் போது, வெப்பமாக்கல் சுருள் வழியாக ஒரு சிறிய மின்னோட்டத்தை உருவாக்குகிறது. இது குதிரைலாட வடிவக் காந்தத்தின் நிரந்தர காந்தப்புலத்துடன் தொடர்பு கொள்வதன் காரணமாக சுழலத் தொடங்குகிறது. இணைக்கப்பட்ட கண்ணாடியால் பிரதிபலிக்கும் ஒளியின் நிலையில் ஏற்படும் மாற்றத்தைக் கவனிப்பதன் மூலம் பயனர் சுருளின் சிறிய சுழற்சியை அளவிட முடியும்.

இக்கருவியின் உணர்திறன் மற்றும் துல்லியத்தை அதிகரிக்க, வெப்பஇரட்டை மற்றும் கண்ணாடியை இடைநிறுத்துவதற்கு பாய்ஸிற்கு மெல்லிய, ஒளி இழை தேவைப்பட்டது. 1 மைக்ரானுக்கும் குறைவான விட்டம் கொண்ட குவார்ட்சின் மெல்லிய இழைகளை உருவாக்கும் தனித்துவமான முறையை அவர் உருவாக்கினார். இந்த இழைகளை உருவாக்க, பாய்ஸ் குவார்ட்சின் ஒரு முனையை அம்புக்குறியுடன் இணைத்து, மற்றொன்றை சரி செய்தனர். பின்னர் அவர் நைட்ரஸ் ஆக்சைடு சுடரைப் பயன்படுத்தி குவார்ட்சை வெப்பப்படுத்தினார்.

மேற்காேள்கள்
------------

1. ↑  The Radio-micrometer, Charles Vernon Boys, The Royal Society, 1889
2. ↑  Boys' Radiomicrometer, 1887-1900, Science Museum Group
3. ↑  "Boys' Radiomicrometer - Physics Museum - The University of Queensland, Australia". *physicsmuseum.uq.edu.au*. 2023-06-10 அன்று பார்க்கப்பட்டது.
சுவிஸ் வங்கியின் உள்ளே பாதுகாப்புப் பெட்டகம்.
2011 ஜாப்லி சூறாவளிக்குப் பிறகு பாதுகாப்புப் பெட்டகம்.
**பாதுகாப்பு வைப்புப் பெட்டகம்** (safe deposit box, சில சமயங்களில் **safety deposit box** என்று தவறுதலாக அறியப்படுவது,  என்பது ஒரு பெரிய பெட்டகத்துக்குள் தனித்தனியாக பிரித்து வைக்கப்பட்டுள்ள பாதுகாப்புக் கொள்கலனாகும். இவை பொதுவாக வங்கி, அஞ்சலகம் போன்ற இடங்களில் அமைக்கப்பட்டிருக்கும். பாதுகாப்புப் பெட்டகமானது மதிப்புமிக்க உடைமைகளை சேமிக்க பயன்படுகிறது. அதாவது இரத்தினக்கற்கள், அரிய உலோகங்கள், பணம், விலைமதிப்புமிக்கப் பொருட்கள், முக்கிய ஆவணங்கள் (எ.கா. உயில், சொத்து ஆவணங்கள், பிறப்புச் சான்றிதழ்), அல்லது கணிப்பொறித் தரவுகள் போன்றவற்றை திருட்டு, நெருப்பு, வெள்ளம், சேதம், அல்லது பிற ஆபத்துகளிலிருந்து பாதுகாக்கப் பயன்படுத்தப்படுகிறது. அமெரிக்க ஐக்கிய நாட்டு, வங்கிகள் அல்லது FDIC ஆகியவை பாதுகாப்பு வைப்புப் பெட்டகங்களுக்கு காப்பீடு செய்யவதில்லை. திருட்டு, தீ, வெள்ளம், பயங்கரவாத தாக்குதல்கள், இயற்கைப் பேரழிவுகள் போன்ற இழப்புகளில் இருந்து பாதுகாத்துக்கொள்ள தனிநபரே பாதுகாப்பு வைப்பு பெட்டகத்துக்கான காப்பீட்டை பெற வேண்டும்.

பல விடுதிகள், உல்லாச விடுதிகள், கப்பல்கள் ஆகியவற்றில் தங்கும் தங்களுடைய வாடிக்கையாளுக்கு அவர்களின் தற்காலிக பயன்பாட்டிற்காக பாதுகாப்பு வைப்புப் பெட்டக வசதியை வழங்குகின்றன. இந்த வசதிகள் வரவேற்பு மேசைக்கு பின்புறமாகவோ அல்லது தனியுரிமைக்காக தனிப்பட்ட விருந்தினர் அறைகளில் பாதுகாப்புப் பெட்டகங்கள் வைக்கப்பட்டிருக்கலாம்.

பாதுகாப்பு வைப்புப் பெட்டகங்களில் உள்ள உரிமைகோராத அல்லது முடக்கப்பட்ட சொத்தை சட்ட விதிகளின்படி பறிமுதல் செய்யலாம்.

மேற்கோள்கள்
-----------

1. ↑  "Safe Deposit Box or Safety Deposit Box?". *Straight Dope*. டிசம்பர் 5, 2014 அன்று மூலம் பரணிடப்பட்டது. November 26, 2014 அன்று பார்க்கப்பட்டது.
2. ↑  "Storing Gold Externally". *Gold Buying Facts - Your one stop resource about how to buy gold*. செப்டம்பர் 1, 2016 அன்று மூலம் பரணிடப்பட்டது. November 10, 2014 அன்று பார்க்கப்பட்டது.
3. ↑  Payne, Kirby D. Safety Deposit Boxes and In-Room Safes. பரணிடப்பட்டது 2016-08-08 at the வந்தவழி இயந்திரம்
4. ↑  Liz Pulliam Weston. "Why treasures in safe deposit boxes get 'lost'". *MSN Money*. More than one of `|author=` மற்றும் `|last=` specified (உதவி)
கி.அரங்கன்
**கி. அரங்கன்** (K.Rangan, 3 செப்டம்பர் 1942) தமிழ்நாட்டின் தஞ்சாவூரைச் சேர்ந்த மொழியியல் அறிஞர் ஆவார்.

பிறப்பு
-------

தமிழ்நாட்டில் உள்ள விழுப்புரம் மாவட்டத்தில் சின்னச்சேலம் என்னும் ஊரில் இவர் பிறந்தார். இவரது பெற்றோர் கிருஷ்ணசாமி ராஜம்மாள் ஆவர்.

கல்வி
-----

* பி.ஓ.எல் (அண்ணாமலைப் பல்கலைக்கழகம், அண்ணாமலைநகர், தமிழ்நாடு, 1963)
* முதுகலை (அண்ணாமலைப் பல்கலைக்கழகம், அண்ணாமலைநகர், தமிழ்நாடு, 1965)
* முனைவர் (தில்லி பல்கலைக்கழகம், புதுதில்லி, 1973)

பணி
---

மைசூரிலுள்ள இந்திய மொழிகளின் நடுவண் நிறுவனத்தில் (En: Central Institutue of Indian Languages) 1970 முதல் 1982 வரையிலும், தஞ்சாவூர் தமிழ்ப் பல்கலைக்கழகத்தில் மொழியியல் துறையில் 1982 முதல் 2003 வரையிலும் பணியாற்றியுள்ளார்.

நூல்கள்
-------

மொழியியல், இலக்கியம், சமூகவியல், இலக்கணம் உள்ளிட்ட துறைகளில் 60க்கும் மேற்பட்ட கட்டுரைகளை தமிழிலும், ஆங்கிலத்திலும் எழுதியுள்ளார். கீழ்க்கண்ட நூல்கள் உள்பட பல நூல்களை இவர் எழுதியுள்ளார்.

* தொடரியல் மாற்றிலக்கண அணுகுமுறை, தமிழ்ப் பல்கலைக்கழகம், தஞ்சாவூர், 1985
* நோம் சோம்ஸ்கி பன்முக அறிமுகம், மொழியியல் துறை, கோயம்புத்தூர்

மேற்கோள்கள்
-----------

1. ↑  தமிழ்ப் பல்கலைக்கழகம், தஞ்சாவூர்
2. ↑  Central University of Tamil Nadu
**குவாக்காடா தேசியப் பூங்கா** (*Kuakata National Park*) வங்காளதேசத்தில் பன்னாட்டு இயற்கைப் பாதுகாப்புச் சங்கத்தால் பாதுகாக்கப்பட்ட பகுதியாக அறிவிக்கப்பட்டு நிர்வகிக்கப்படும் ஒரு பூங்காவாகும். பதுவாகாளி மாவட்டத்தின் கீழுள்ள கலபாரா துணை மாவட்டத்தில் குவாக்காடா தேசியப் பூங்கா அமைந்துள்ளது. வங்காளதேச அரசாங்கத்தின் கழுகு பாதுகாப்பு மண்டலம்-2 என்ற அட்டவணையின்படி இப்பூங்கா கழுகுகளுக்கான பாதுகாப்பான மண்டலங்களில் ஒன்றாக அறிவிக்கப்பட்டுள்ளது. 

தாவரங்கள், விலங்கினங்கள், இயற்கை மற்றும் சுற்றுலா வசதிகளை மேம்படுத்தும் நோக்கத்திற்காக 1613 எக்டேர் பரப்பளவைக் கொண்டுள்ள குவாக்காடா தேசியப் பூங்கா 2010 ஆம் ஆண்டு அக்டோபர் மாதம் 10 ஆம் தேதியன்று வங்காளதேச அரசாங்கத்தால் அதிகாரப்பூர்வமாக தேசிய பூங்கா என அறிவிக்கப்பட்டது.

மேற்கோள்கள்
-----------

1. 1 2 3  "National Parks". *bforest.gov.bd*. 8 June 2020 அன்று பார்க்கப்பட்டது.
2. ↑  "Vulture Safe Zone". *bforest.gov.bd* (ஆங்கிலம்). 10 June 2020 அன்று பார்க்கப்பட்டது.
3. 1 2  "Biodievsrity Flora\_NCS" (PDF). *bforest.portal.gov.bd*. 8 June 2020 அன்று பார்க்கப்பட்டது.

விக்கிமீடியா பொதுவகத்தில்,  
 ***குவாக்காடா தேசியப் பூங்கா***   
என்பதின் ஊடகங்கள் உள்ளன.
**பொருள் ஈர்ப்பு விசை** என்பது அண்டத்தில் உள்ள ஏதேனும் இரு பொருள்களுக்கு இடையே செயல்படும் ஈர்ப்பு விசை ஆகும். இவ்விசையானது பொருள்களின் நிறைகளைச் சார்ந்த கவர்ச்சி விசையாகும். அடிப்படை விசைகளில், பொருள் ஈர்ப்பு விசையே மிகவும் வலிமை குன்றிய விசையாகும். ஆனால் அண்டத்தில் நெடுந்தொலைவிற்குச் செயல்படக் கூடியது. இது '**ஈர்ப்பியல் விசை'** எனவும் வழங்கப்படும்.

நியூட்டனின் ஈர்ப்பியல் விதிப்படி, இருப் பொருட்களுக்கிடையேயுள்ள ஈர்ப்பு விசையானது, அவற்றின் நிறைகளின் பெருக்கற்பலனுக்கு நேர்த்தகவிலும், அவற்றிற்கிடையேயுள்ள தொலைவின் இருமடிக்கு எதிர்த்தகவிலும் இருக்கும். அதாவது, m1 ,m2 என்பன முறையே இரு பொருள்களின் நிறைகள் எனவும் r என்பது அவற்றிற்கு இடைப்பட்ட தொலைவு எனவும் கொண்டால், இவ்விரு பொருள்களுக்கு இடையேயான ஈர்ப்பு விசை,  

{\displaystyle F=G{\frac {m\_{1}m\_{2}}{r^{2}}}}

G என்பது ஈர்ப்பியல் மாறிலி. இதன் மதிப்பு 6.67 x 10−11 N m2 kg−2. SI அலகு முறைப்படி, நிறையின் அலகு கிலோகிராம்(kg) எனவும் தூரத்தின் அலகு மீட்டர்(m) எனவும் கொடுக்கப் பெற்றால் விசையின் அலகு நியூட்டன்(N) ஆகும்.

இரு திணிவுகளுக்கு இடையேயான கவர்ச்சி விசையானது அவற்றின் திணிவுகளின் பெருக்கத்திற்கு நேர்விகிதத்திலும் அவற்றிற்கிடையேயான தொலைவின் வர்க்கத்துக்கு நேர்மாறு விகிதத்திலும் இருக்கும். M,m என்பன இரு திணிவுகள், r என்பது அவற்றின் இடை தூரம்.

மனிதனை சிந்திக்க வைத்த பிரதான விஷயங்களில் ஒன்று இந்த பிரபஞ்சம். கோள்களின் இயக்கம். மனிதன் உருவாகி சிந்திக்க தொடங்கிய காலம் முதல் பலர் இதனை விளக்க முயற்சித்த போதும் ஓர் நிலையான முடிவை தந்த விஞ்ஞானி நியூட்டன் ஆவார். ஆப்பிள் பழம் ஏன் புவியை நோக்கி விழுகிறது என்ற அவரது சிந்தனையே இதற்கு அடிப்படை என்றும் கூறுவார்கள். சூரிய குடும்பத்திலிலுள்ள கோள்களினது இயக்கம் தொடர்பான பெளதிகத்தின் தேடுதலுக்கு இக்கண்டுபிடிப்பு ஒரு மைல் கல் ஆகும். அக்காலத்தில் இருந்த பல சர்ச்சைகளுக்கு இவ்விதி விளக்கம் கொடுத்ததுடன் தற்கால செயற்கை உப கோள்களை ஏவுதல் வரையான கணிப்புகளுக்கும் இது பயன்படுகிறது.

1. ↑  முனைவர்.S.குணசேகரன் (2009). *இயற்பியல்-முதலாம் ஆண்டு-தொகுதி-1*. தமிழ்நாட்டுப் பாடநுால் கழகம். பக். 134.
**சிவசக்தி பாண்டியன்** (*Sivasakthi Pandian*) என்னும் **பாண்டியன்** என்பவர் ஒரு தமிழகத் திரைப்படத் தயாரிப்பாளராவார். சென்னையைச் சேர்ந்தவரான இவர் துவக்கத்தில் திரைப்பட விநியோகத் தொழிலைச் செய்வதுவந்தார். பின்னர் சென்னை பாடியில் உள்ள *சிவசக்தி* என்ற திரையரங்கை குத்தகைக்கு எடுத்து நடத்திவந்தார். அங்கே படம் பார்த்துவிட்டு வெளியே வருபவர்களின் விமர்சனங்களைக் கொண்டு ரசிகர்களின் ரசனையை அறிந்தார். திரைப்படங்களுக்கான கதை எப்படி இருக்கவேண்டும் என்று உணரத் தொடங்கியபிறகு இவருக்கு திரைப்படங்களைத் தயாரிக்கும் ஆர்வம் ஏற்பட்ட படங்களைத் தயாரிக்கத் துவங்கினார்.

தயாரித்த திரைப்படங்கள்
----------------------

* வான்மதி
* காதல் கோட்டை
* காலமெல்லாம் காதல் வாழ்க
* காதலே நிம்மதி
* கண்ணெதிரே தோன்றினாள்
* கடல் பூக்கள்
* வெற்றிக் கொடி கட்டு
* அர்ஜுனன் காதலி
* ராமகிருஷ்ணா
* சூரியன் சட்டக் கல்லூரி

மேற்கோள்கள்
-----------

1. ↑  "மதுரை அன்பு புகார்: கொலை மிரட்டல் வழக்கில் சிவசக்தி பாண்டியன் கைது!". *செய்தி*. tamil.oneindia.com. 14 செப்டம்பர் 2013. 11 ஆகத்து 2018 அன்று பார்க்கப்பட்டது.
2. ↑  தமிழ்மகன் (செப்டம்பர் 29 1996). "கதைத் தயாரிப்பாளர்". *தினமணிக் கதிர்*: 16.
***கிகேல்லா*** என்பது யூலோபிடே குடும்பத்தைச் சேர்ந்த ஹைமனோப்டெரான் பூச்சிகளின் ஒரு வகை. இவை இந்தியாவில் கர்நாடகா மற்றும் கேரள மாநிலங்களில் உள்ள நெற்பயிர்களிலிருந்து மட்டுமே அறியப்படுகின்றன. *கிக்கேல்லா ஓரைசே* என்ற ஒரு விவரிக்கப்பட்ட சிற்றினம் உள்ளது.

விளக்கம்
--------

*கி. ஓரைசே* பூச்சியின் உடல் நீளம் சுமார் 1.2 மி.மீ. ஆகும். இந்த பூச்சியை இதேபோன்ற *மினோடெட்ராசுடிகசு* சிற்றினத்திலிருந்து முதுகுப்பகுதியில் காணப்படும் சிறுகேடயம் போன்ற அமைப்பில் எந்த பள்ளங்களும் இல்லாததால் வேறுபடுத்தி அறியலாம். இதன் இறக்கைகள் மூன்று மடங்குக்கு மேல் அகலமாக இருக்கும். ஒரு இணை வால் மயிர்க்கால் மற்றவற்றை விட மிக நீளமானது.

விருந்தோம்பி இனம் இதுவரை அறியப்படாத போதிலும், இந்தப் பூச்சி ஒட்டுண்ணியாகும். நெல் வயல்களுடனான இதன் தொடர்பு, இது ஒரு உயிரியல் கட்டுப்பாட்டு உயிரியாகச் செயல்படக்கூடிய இதன் செயல் நெல் தீங்குயிரியினைக் கட்டுப்படுத்த இதனை ஒட்டுண்ணியாகப் பயன்படுத்தலாம்.

மேற்கோள்கள்
-----------

1. ↑  T. C. Narendran; P. Girish Kumar; S. Santhosh; P. A. Sinu (2005). "On a new genus and a new species of Eulophidae (Hymenoptera: Chalcidoidea) from the paddy fields of Southern India". *Zoos' Print Journal* **20** (7): 1915–1916. doi:10.11609/JoTT.ZPJ.1336.1915-6. .

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q6405938
* EoL: 106488
* GBIF: 1383220
* IRMNG: 1265021

 |
இருவர் பாரசீகப் பூங்கா ஒன்றில் இருக்கும் காட்சியைக் காட்டும் படம்
**பாரசீகப் பூங்கா**என்பது, பண்டைய பாரசீகப் பகுதியில் தோன்றி வளர்ந்த பூங்கா அமைப்பு மரபு முறையில் வடிவமைக்கப்பட்ட பூங்காவைக் குறிக்கும். இப் பூங்காக்கள் அந்தாலூசியா முதல் இந்தியா வரையான பரந்த பகுதியின் பூங்கா அமைப்பில் தாக்கத்தை விளைவித்துள்ளன. தாஜ்மகாலைச் சுற்றியுள்ள பூங்கா பாரசீக மரபு வழியில் அமைக்கப்பட்ட மிகப்பெரிய பூங்காக்களில் ஒன்று. அல்கம்பிராவில் உள்ள பூங்கா பாரசீகச் செல்வாக்கு உள்ள சிறிய அளவிலான பூங்கா ஆகும்.

புமியின் சுவர்க்கம்
-------------------

அக்காமானியர்களின் காலத்தில் இருந்து புவியின் சுவர்க்கம் என்னும் எண்ணக்கரு பாரசீக இலக்கியங்கள் மூலம் பிற பண்பாடுகளுக்கும் பரவியது. பாரசீகத்தில் புனித மொழியாகக் கருதப்பட்ட அவெஸ்தான் மொழியில் *பரிடீசா* என்னும் சொல் "சுற்றிச் சுவர் கட்டப்பட்டது" என்னும் பொருள் கொண்டது. இது சுவரால் சூழப்பட்ட ஒரு பூங்காவைக் குறித்தது. இச் சொல்லே கிரேக்கம், இலத்தீன், பிரெஞ்சு, செருமன் போன்ற மொழிகளூடாக ஆங்கிலத்தில் சுவர்க்கம் என்னும் பொருள் படும் "பாரடைஸ்" என்னும் சொல்லாகப் பயின்று வருகிறது. 

இச் சொல் குறிப்பது போல பாரசீகப் பூங்காக்கள் சுவரால் சுவரால் சூழப்பட்டிருந்தது. இத்தகைய பூங்காக்களின் நோக்கம் பல் வேறு வழிகளில் பாதுகாப்பான ஆறுதல் தருவதாகும். இதனால் இது புவியில் உள்ள சுவர்க்கமாகக் கருதப்பட்டது. கிறித்தவ இறையியலிலும் புவியில் உள்ள சுவர்க்கமான ஈடன் பூங்காவைக் குறிக்க இச் சொல் பயன்பட்டது.

வரலாறு
------

ஹபீஸியே தோட்டம், சீராசு, ஈரான்.
பாரசீகப் பூங்காக்களின் தோற்றம் கிமு 4000 ஆண்டுக்கு முற்பட்டதாக இருக்கலாம் என்று கருதப்படுகிறது. அக்காலத்து அழகுபடுத்தப்பட்ட மட்பாண்டம் ஒன்றில் பாரசீகப் பூங்காக்களின் சிலுவை போன்ற தளத்தோற்றம் வரையப்பட்டுள்ளது. கிமு 500ஆம் ஆண்டளவில் கட்டப்பட்ட பேரரசன் சைரசின் பூங்காவின் புறக்கோட்டு வடிவம் இன்றும் காணத்தக்கதாக உள்ளது. 

கிபி 3 ஆம் நூற்றாண்டு முதல் ஏழாம் நூற்றாண்டு வரையான காலப் பகுதியில் சாசானியர்களின் ஆட்சிக் காலத்தில், சரதுசத்தின் செல்வாக்குக் காரணமாக கலைத்துறையில் நீரின் முக்கியத்துவம் கூடுதலாகக் காணப்பட்டது. இதன் தாக்கம் பூங்கா வடிவமைப்பிலும் வெளிப்பட்டது. நீரூற்றுக்களும், தடாகங்களும் பூங்காக்களில் இடம்பிடிக்கலாயின. 

அராபியர்கள் இப்பகுதிகளைக் கைப்பற்றி வைத்திருந்தபோது பூங்காக்களின் பயன்பாட்டு அம்சங்களிலும் அவற்றில் அழகியல் அம்சங்களுக்கே சிறப்பிடம் வழங்கப்பட்டது. இக் காலத்தில் பூங்கா வடிவமைப்பை கட்டுப்படுத்திய விதி முறைகள் முக்கியத்துவம் பெற்றன. இதற்கு எடுத்துக்காட்டு, உலகத்தின் குறியீடாகக் கருதப்பட்ட நான்கு ஆறுகளைக் கொண்டு நான்கு துண்டுகளாக அமைந்த ஈடன் பூங்காவைப் போன்ற "சார்பாக்" வடிவம் ஆகும்.
**ஆஷ்பர்டன் குரூவ்** (**Ashburton Grove**), விளம்பர ஆதரவின் காரணமாக **எமிரேட்சு விளையாட்டரங்கம்** (**Emirates Stadium**) என்று அறியப்படுவது, வடக்கு இலண்டனில் உள்ள கால்பந்து மைதானமாகும். இது பிரீமியர் லீக் அணியான ஆர்சனல் கால்பந்துக் கழகத்தின் விளையாட்டரங்கம் ஆகும். 60,000-க்கும் சற்றே அதிகமான கொள்ளளவு உடைய இம்மைதானம் 2006 ஆண்டு திறக்கப்பட்டு, ஆர்சனல் கால்பந்துக் கழகத்தால் பயன்படுத்தப்பட்டு வருகிறது. இங்கிலாந்தில் வெம்பிளி மற்றும் ஓல்டு டிராஃபோர்டு மைதானங்களுங்குப் பிறகு இதுவே அதிக கொள்ளளவு கொண்டதாகும். 2004-இல் கட்ட ஆரம்பிக்கப்பட்ட இம்மைதானத்துக்கான நிதி கிடைப்பது சிரமமாகவிருந்தது. அக்டோபர் 2004-இல் எமிரேட்சு ஏர்லைன்சு நிதியாதரவு தருவதாக செய்தி வெளியிடப்பட்டது. £390 செலவில் 2006-ஆம் ஆண்டு மைதானம் கட்டி முடிக்கப்பட்டது. ஆர்சனல் அணியின் போட்டிகள் தவிர்த்து, பிரேசில் தேசிய கால்பந்து அணியின் ஐரோப்பிய போட்டிகள் அனைத்தும் இங்குதான் விளையாடப்பட்டு வருகின்றன.

வெளியிணைப்புகள்
---------------

* அதிகாரபூர்வ இணையதளம் பரணிடப்பட்டது 2004-11-06 at the வந்தவழி இயந்திரம்

உசாத்துணைகள்
------------

1. ↑  "Emirates Stadium". Populous. 28 ஜனவரி 2012 அன்று மூலம் பரணிடப்பட்டது. 19 February 2012 அன்று பார்க்கப்பட்டது.
2. ↑  "UEFA Champions League Press Release (2011–12)" (PDF). *Union of European Football Associations*. 27 February 2012 அன்று பார்க்கப்பட்டது.
மரத்தால் ஆன பீப்பாய்கள் Cutchogue, USA
மியூனிக் செருமனியில் அக்டோபர்விழாவில் பயன்படுத்தப்படும் பியர் பீப்பாய்கள்
அண்மைய காலத்தின் இரும்பாலான பீப்பாய்கள்
**பீப்பாய்** (*Barrel*) என்பது தொன்மையாக மரத்தினால் செய்யப்பட்ட உருளை வடிவிலான உட்புறம் காலியாக உள்ள ஒரு ஏனம் ஆகும். இது நீர், எண்ணெய், பியர், மது, போன்ற நீர்மங்களைத் தேக்கி வைக்க உதவும் ஒரு பொருள். பயன்பாட்டைப் பொறுத்து அளவை தரப்படுத்தப் பட்டிருக்கும். எடுத்துக்காட்டாக, பியர் ஊற்றி வைக்கப் பயன்படுத்தப்படும் பீப்பாய்கள் 36 கேலன் அளவு இருக்கும்.

கச்சா எண்ணெய் அல்லது பாறைநெய்யைச் சேர்த்து வைக்கவும் முன்னர் பீப்பாய்கள் பயன்படுத்தப் பட்டன. அதற்காகத் தரப்படுத்தப் பட்ட அளவு ஒரு பீப்பாய்க்கு 42 கேலன்கள். ஒரு கேலனுக்கு ஏறத்தாழ 3.785 லிட்டர் என்பதால் ஒரு பீப்பாய்க்கு ஏறத்தாழ 159 லிட்டர் அளவு இருக்கும்.

இரயில் பெட்டிகள் வழியாக எண்ணெய் அனுப்பப்பட்ட காலம் தொட்டுப் பீப்பாய்கள் உபயோகப் படுத்தப் படுவதில்லை என்றாலும், பாறைநெய் அளவையாக பீப்பாய் என்பது நிலைத்து விட்டது. இன்றும் பரவலாய் விலை நிர்ணயம், வரி மட்டும் சட்ட ஆவணங்கள் முதலியவற்றிலும் பீப்பாய் என்பது பாறைநெய்யை அளக்க ஒரு அளவையாக உபயோகப்படுத்தப் படுகிறது. காட்டாக, உலக சந்தைகளில் பாறைநெய்யின் விலை ஒரு பீப்பாய்க்கு எவ்வளவு அமெரிக்க டாலர்கள் என்ற கணக்கில் வழங்கப்படும்.

மேற்கோள்கள்
-----------
**கி. பி. அரவிந்தன்** (17 செப்டம்பர் 1953 - 8 மார்ச் 2015), ஈழத்தின் குறிப்பிடத்தக்க புலம்பெயர் எழுத்தாளரும், கவிஞரும், மூத்த அரசியல் செயற்பாட்டாளரும் ஆவார். இவர் பி.பி.சி. தமிழோசையின் பாரீஸ் நகர செய்தியாளராகப் பணியாற்றி வந்தார். அத்துடன் ஐரோப்பியத் தமிழ் தொலைக்காட்சி நிகழ்ச்சிகளிலும் பங்கெடுத்துக் கொண்டுள்ளார். அப்பால் தமிழ் எனும் இணையத் தளத்தினை நடத்தி வந்தார். புதினப்பலகை இணையத்தளத்தின் முக்கிய பங்காளர்.

அரவிந்தனின் இயற் பெயர் கிறிஸ்தோபர் பிரான்சிசு. நெடுந்தீவைச் சேர்ந்த பேதுறு கிறிஸ்தோப்பர், மாசிலாமணி ஆகியோருக்கு யாழ்ப்பாணத்தில் பிறந்தவர். பள்ளிப்படிப்பை ஆரம்ப காலத்தில் நெடுந்தீவிலும் பிறகு மட்டக்களப்பிலும் முடித்தார். 1972 ஆம் ஆண்டில் 1972 அரசமைப்புச் சட்டம் தமிழருக்கு ஏற்றதல்ல என்ற துண்டறிக்கை விநியோகித்ததாகக் குற்றம் சாட்டப்பட்டு கைதான மூன்று இளைஞர்களில் அரவிந்தனும் ஒருவர். 1976 ஆம் ஆண்டில் மீண்டும் கைதாகி டிசம்பரில் விடுதலையானார். இவர் தோழர் சுந்தர் என்றும் ஈரோஸ் இயக்கத்தின் விடுதலைப் போராளியாக அறியப்பட்டவர். 1977 இல் இலங்கையை விட்டு வெளியேறி, புலம்பெயர்ந்து பிரான்சில் வாழ்ந்து வந்தார். இவரது படைப்புக்களில் ஈழவிடுதலைப் போராட்டமும், ஈழத்தமிழரின் புகலிட வாழ்வியலும் முனைப்புடன் காணப்படுகின்றன.

நூல்கள்
-------

* இனி ஒரு வைகறை (1991) - கவிதை - பொன்னி வெளியீடு
* கனவின் மீதி (1999) - கவிதை - பொன்னி வெளியீடு
* பாரிஸ் கதைகள் (2004) - சிறுகதை - அப்பால் தமிழ் வெளியீடு
* முகம் கொள் (1992) - கவிதை - கீதாஞ்சலி வெளியீடு
* மிச்சமென்ன சொல்லுங்கப்பா - ஒளி வெளியீடு

மறைவு
-----

கி. பி. அரவிந்தன் புற்றுநோயால் பாதிக்கப்பட்டு பாரிசில் உள்ள ஒரு மருத்துவமனையில் 2015 மார்ச் 8 அன்று காலமானார். 1990 இல் இவருக்குத் திருமணமாகி மகன், மகள் என இரு பிள்ளைகள் உள்ளனர்.

மேற்கோள்கள்
-----------

1. ↑  Ki Pi Aravinthan passes away in Paris, தமிழ்நெட், 8 மார்ச் 2015

வெளி இணைப்புக்கள்
-----------------

தளத்தில்  
கி. பி. அரவிந்தன் எழுதிய
 ***நூல்கள்*** உள்ளன.

* கி.பி அரவிந்தனின் பேட்டி அடங்கிய வலைப்பதிவு
[*தொடர்பிழந்த இணைப்பு*]
* அப்பால் தமிழ் இணையதளம்
* கி.பி. அரவிந்தன்: உறைபனிக் கால கட்டியக்காரனின் மரணம், தமிழ் இந்து, மார்ச் 11, 2015
**மத்திய வறண்டநில வேளாண் ஆராய்ச்சி நிறுவனம்** (*Central Research Institute for Dryland Agriculture*) அல்லது **சி.ஆர்.ஐ.டி.ஏ** என்பது இந்திய வேளாண் ஆராய்ச்சி குழுமத்தின் கீழ் செயல்படும் நிறுவனம் ஆகும். இது 1985ஆம் ஆண்டில் வறண்ட நிலத்தில் விவசாயத்திற்கான அகில இந்திய ஒருங்கிணைந்த ஆராய்ச்சி திட்டத்தின் திட்ட இயக்கமாக உருவாக்கப்பட்டது. குறைந்த மழைப்பொழிவுப் பகுதிகளில் விவசாய ஆராய்ச்சி நடவடிக்கைகளை மேற்கொள்ளும் நோக்கத்துடன் இந்த நிறுவனம் அமைக்கப்பட்டது. இதன் தலைமையகம் ஐதராபாத்திலும், நாடு முழுவதிலும் 25 திட்ட மையங்களுடனும் செயல்படுகிறது.

மேற்கோள்கள்
-----------

1. ↑  Wallis, J. A. N. (1997). "India: Soybeans on "Black Cotton" Soils". *Intensified systems of farming in the tropics and subtropics*. **Parts 63-364**. World Bank Publications. பக். 114. பன்னாட்டுத் தரப்புத்தக எண்:978-0-8213-3944-2. .
2. ↑  Kerr, J. M. (2002). *Watershed development projects in India: an evaluation*. International Food Policy Research Institute. பக். 10, 85. பன்னாட்டுத் தரப்புத்தக எண்:978-0-89629-129-4. .

வெளி இணைப்புகள்
---------------

* உலர் நில வேளாண்மைக்கான மத்திய ஆராய்ச்சி நிறுவனம்
**விலங்ஙன் குன்று** (மலையாளம்: വിലങന്‍ കുന്നു) என்பது இந்தியாவின், கேரள மாநிலத்தின், திருச்சூர் நகரத்திற்கு அருகிலுள்ள ஆதாத் பஞ்சாயத்தில் அமைந்துள்ள ஒரு குன்றாகும். இந்த குன்றின் மேலிருந்து திருச்சூர் நகரம் மற்றும் திருச்சூரை ஒட்டிய வயல்வெளிகளை கண்டு களிக்கலாம். இந்த குன்றை திருச்சூர் நகரத்தின் *ஆக்சிசன் ஜாடி* என்று குறிப்பிடப்படுகிறது. 'விலங்ஙன் குன்னு' என்று மலையாளத்தில் அழைக்கப்படும் இந்தக் குனிறின் பெயரானது ஒரு பிழையான பெயர், ஏனெனில் 'விலங்ஙன்' என்றாலே மலை என்று பொருள். 'விலங்ஙன்' என்ற சொல்லுக்கு அடுத்து 'குன்னு' என்ற சொல்லை சேர்க்க வேண்டிய அவசியமில்லை. இது முதனிலைத் திராவிட மொழியிலிருந்து பெறப்பட்ட ஒரு பண்டைய மலையாள சொல் ஆகும். 1970 கள் வரை 'குன்னு' என்ற சொல்லை வருவாய்த் துறை அதிகாரிகளும், உள்ளூர்வாசிகளும் பயன்படுத்தவில்லை. இது அண்மைகால சேர்த்தலாகும். தமிழிலும் 'விலங்ஙன்' என்றால் மலை என்பதாகும்.

நிலவியல்
--------

விலங்ஙன் 8 கிலோமீட்டர் சுற்றளவு கொண்ட ஒரு செம்புரைக்கல் குன்றாகும். குனிறின் மேற்புறம் உள்ள சுமார் 5 ஏக்கர் பகுதியானது கடல் மட்டத்திலிருந்து 80 மீட்டர் உயரம் கொண்டது. இந்த குன்று முன்பு ஒரு இராணுவ தளமாகவும், இரண்டாம் உலகப் போரின்போது ஒரு கண்காணிப்பு முகாமாகவும் இருந்தது.

வசதிகள்
-------

இந்த மலையில் திறந்தவெளி திரையரங்கம், குழந்தைகள் பூங்கா, குடும்பஸ்ரீ உணவகம், விலங்ஙன் மலையேறு சங்கம், அசோகவனம் சமிதி ஆகியவை உள்ளன. மலையில் கேரள சுற்றுலாத்துறை மற்றும் உஷாதி ஆகியவற்றுடன் இணைந்து விலங்ஙன் மலையேற்ற சங்கத்தாலும், அசோகவனம் சமிதியாலும் பராமரிக்கப்படும் அசோகவனம் என்ற மூலிகைத் தோட்டம் உள்ளது. அமலா மருத்துவமனைக்கு அருகிலுள்ள நெடுஞ்சாலையில் இருந்து மலையின் உச்சியில் செல்லும் பாதை தொடங்குகிறது.  இந்த மலை காலை 07.00 மணி முதல் மாலை 07.00 மணி வரை திறந்திருக்கும்.  

 விலங்ஙன் குன்றில் ஒரு கலை வேலைப்பாடு 
 குழந்தைகள் பூங்கா

குறிப்புகள்
-----------

1. ↑  "Vilangan Hills, Thrissur". Mapsofindia.com. 2012-06-09 அன்று பார்க்கப்பட்டது.
2. ↑  "Places to visit". Indiashotels. 2012-06-09 அன்று பார்க்கப்பட்டது.
3. ↑  "Attractions". DreamCity. 2012-06-21 அன்று மூலம் பரணிடப்பட்டது. 2012-06-09 அன்று பார்க்கப்பட்டது.
4. ↑  "Vilangan Hills" (PDF). LuLu. 2012-06-09 அன்று பார்க்கப்பட்டது.
[*தொடர்பிழந்த இணைப்பு*]
5. ↑  "Vilangankunnu". DTPC Thrissur. 2012-06-09 அன்று பார்க்கப்பட்டது.
6. ↑  "THRISSUR, The Cultural Capital". PRD, Kerala. 2012-03-19 அன்று மூலம் பரணிடப்பட்டது. 2012-06-09 அன்று பார்க்கப்பட்டது.
7. ↑  "Vilangan Trekers Club". Manoramaonline.com. 2014-06-09 அன்று மூலம் பரணிடப்பட்டது. 2014-06-05 அன்று பார்க்கப்பட்டது.
8. ↑  "Vilangan Kunnu". Thrissur DTPC. 2014-06-06 அன்று மூலம் பரணிடப்பட்டது. 2014-06-05 அன்று பார்க்கப்பட்டது.
9. ↑  "Asoka saplings planted at Asokavanam in memory of Sukumar Azhikode". Asianetindia. 2012-07-22 அன்று மூலம் பரணிடப்பட்டது. 2014-06-05 அன்று பார்க்கப்பட்டது.
10. ↑  "Vilangan Trekers Club". Manoramaonline.com. 2014-06-09 அன்று மூலம் பரணிடப்பட்டது. 2014-06-05 அன்று பார்க்கப்பட்டது.
11. ↑  "Vilangan Kunnu". Thrissur DTPC. 2014-06-06 அன்று மூலம் பரணிடப்பட்டது. 2014-06-05 அன்று பார்க்கப்பட்டது.
**வத்திராஜூ இரவிச்சந்திரா** (*Vaddiraju Ravichandra*) என்பவர் இந்திய அரசியல்வாதி ஆவார். இவர் தெலுங்கானா இராட்டிர சமிதியின் உறுப்பினராக இந்திய நாடாளுமன்றத்தின் மேல்சபையான மாநிலங்களவையில் தெலங்காணாவை பிரதிநிதித்துவப்படுத்தும் ஓர்நாடாளுமன்ற உறுப்பினர் ஆவார். காயத்ரி ரவி என்று அழைக்கப்படும் ரவிச்சந்திரா, காயத்ரி குழுமத்தின் நிறுவனர் தலைவர், தெலுங்கானா கிரானைட் சுரங்க உரிமையாளர்கள் சங்கத்தின் தலைவர் மற்றும் தெலுங்கானா முன்னூரு காபு அனைத்து சங்கத்தின் கூட்டுக்குழு மற்றும் பிற்படுத்தப்பட்ட சாதிகளின் தேசிய சங்கத்தின் கெளரவத் தலைவரும் ஆவார்.

தனிப்பட்ட வாழ்க்கை
------------------

வத்திராஜு இரவிச்சந்திரா, தெலுங்கானா மாநிலம், மகபூபாபாத் மாவட்டம், கேசமுத்திரம் மண்டலம், இனுகுர்த்தி கிராமத்தில் 22 மார்ச், 1964 அன்று நாராயணா மற்றும் வெங்கட நர்சம்மாவுக்கு மகனாகப் பிறந்தார்.

அரசியல் வாழ்க்கை
----------------

வத்திராஜூ இரவிச்சந்திரா 2018 தெலுங்கானா சட்டப் பேரவைத் தேர்தலில் வாரங்கல் கிழக்கு சட்டமன்றத் தொகுதியில் காங்கிரசு வேட்பாளராகப் போட்டியிட்டார். ஆனால், இத்தேர்தலில் தெலுங்கானா இராட்டிர சமிதியின் கட்சியின் நன்னபுனேனி நரேந்தரிடம் தோல்வியடைந்தார். பின்னர் இவர் 2019-ல் தெஇராச கட்சியில் சேர்ந்தார். 2022ஆம் ஆண்டு மே 18 அன்று தெலுங்கானா இராட்டிர சமிதியின் உறுப்பினர் பண்டா பிரகாசு பதவி விலகியதால் நடைபெற்ற இடைத்தேர்தலுக்கு வேட்பாளராக இரவிச்சந்திரா பரிந்துரைக்கப்பட்டார். மேலும் 23 மே 2022 அன்று மாநிலங்களவைக்கு ஒருமனதாகத் தேர்ந்தெடுக்கப்பட்டார். .

மேற்கோள்கள்
-----------

1. ↑  "Vaddiraju Ravichandra unanimously elected as Rajya Sabha member".. பார்த்த நாள்: 24 May 2022.
2. ↑  "Granite trader Vaddiraju joins TRS".. பார்த்த நாள்: 18 May 2022.
3. ↑  "TRS announces three candidates for RS polls".. பார்த்த நாள்: 24 May 2022.
4. ↑  "TRS nominee elected uncontested to Rajya Sabha".. பார்த்த நாள்: 24 May 2022.
5. ↑  "Ravichadra elected unanimous to Rajya Sabha".. பார்த்த நாள்: 24 May 2022.
**வநயுதேசம்**  பர்பரதேசத்திற்கு தெற்கிலும்,சிந்துதேசத்திற்கும்வடக்கிலும், சிந்துநதியின் மேற்குக் கரையில் சதுரமான சமமான பூமியாய் பரவி இருந்த தேசம்.

இருப்பிடம்
----------

இந்த தேசத்தின் பூமி மட்டமானது, மேற்கு திசையில் இருக்கும் மலையின் அடிவாரத்தில் சற்று உயர்ந்தும், கிழக்குமுகமாய் கொஞ்சம் தாழ்ந்தும், இந்தத் தேசத்தின் எல்லையாக ஓடும் சிந்துநதியின் அருகில் சரிவாகவும், மண்பாக பூமியைவிட மணல்பாகமுள்ள பூமியே அதிகமாக இருக்கும்.

மலை, காடு, விலங்குகள்
---------------------

இந்த தேசத்திற்கு வடக்கில் சகம், கக்ஷம், என்னும் இரு பெரியமலையும், இந்த இரு மலைகளும் மேற்கில் நீண்டு மகாமலை அடிவாரத்தோடு இணைந்து உள்ளது. இத்தேசத்தின் காடுகளில் பச்சைக்கிளி, பஞ்சவர்ணக்கிளி, குயில், மயில், சிறுகுருவி, ஊர்க்குருவி ஆகியவையும், உயர்சாதிக்குதிரையும் அதிகம் உண்டு.

நதிகள்
------

இந்த **வநயுதேசத்திற்கு** சகம், கக்ஷம், என்னும் இரு பெரியமலையிலிருந்து உற்பத்தியாகும் கன்யகா என்ற நதி இந்த தேசத்தை செழிக்க வைத்து தேற்குமுகமாய் ஓடி, கிழக்குமுகமாய் திரும்பி சிந்துநதியுடன் இணைகிறது.

விளைபொருள்
----------

இந்த தேசத்தில் தேக்கு, பலா, பிரம்பு, திந்துகம், பூர்சரம் முதலியன அதிகமாய் விளைகிறது.

கருவி நூல்
----------

* புராதன இந்தியா என்னும் 56 தேசங்கள் - சந்தியா பதிப்பகம் - சென்னை-83- மூன்றாம் பதிப்பு-2009

சான்றடைவு
---------

1. ↑  "புராதன இந்தியா"-பி. வி. ஜகதீச அய்யர்-1918 - Published by- P. R. Rama Iyer & co-madaras
2. ↑  புராதன இந்தியா என்னும் பழைய 56 தேசங்கள் - சந்தியா பதிப்பகம் - சென்னை-83- மூன்றாம் பதிப்பு-2009- பக்கம் - 179 -
| *தெரிதல்* |
| --- |
| தெரிதல் |
| **இதழாசிரியர்** | அ. யேசுராசா |
| **துறை** | {{{துறை}}} |
| **வெளியீட்டு சுழற்சி** | இருமாதம் ஒருமுறை |
| **மொழி** | {{{மொழி}}} |
| **முதல் இதழ்** | மார்கழி, 2003 |
| **இறுதி இதழ்** | {{{இறுதி இதழ்}}} |
| **இதழ்கள் தொகை** | {{{இதழ்கள் தொகை}}} |
| **வெளியீட்டு நிறுவனம்** |  |
| **நாடு** | இலங்கை, யாழ்ப்பாணம் |
| **வலைப்பக்கம்** | [] |

**தெரிதல்** இளையவர்களுக்கு காத்திரமான இலக்கியத் தகவல்களை அறிமுகப்படுத்தி வந்த ஒரு சிற்றிதழ் ஆகும். யாழ்ப்பாணத்தில் இருந்து வெளிவந்த இச்சஞ்சிகையின் ஆசிரியர் அ. யேசுராசா. 2003 ஆம் ஆண்டு மார்கழியில் தொடங்கப்பட்ட தெரிதல் இருமாத இதழாக 2006 ஆவணி வரை வெளிவந்தது. எல்லாமாக 15 இதழ்கள் வெளிவந்தன. முதல் இதழில் 1500 பிரதிகளும் இரண்டாவது இதழில் 2000 பிரதிகளும் அச்சிடப்பட்டன. ஏ- 4 அளவில், எட்டுப்பக்கங்களில் வெளியான இதன் விலை 5 ரூபா. இவ்விதழில் கலை இலக்கிய உலகு சார்ந்த விடயங்கள் சுருங்கிய வடிவில் அறிமுகப்படுத்தப்பட்டன. இளைஞரைப் பாதிக்கும் ஜனரஞ்சகப் புத்தகங்களினதும், திரைப்படங்களினதும் போலித்தன்மைகள் சுட்டிக்காட்டப் பட்டன. தமிழிலும் பிறமொழிகளிலும் வந்த நல்ல திரைப்படங்கள் அறிமுகப்படுத்தப்பட்டன. கவிதைகள், சிறிய சிறுகதைகள், நூல் அறிமுகம், விமர்சனம் போன்ற அம்சங்களைத் தாங்கிவந்த தெரிதல் அப்பால்தமிழ் இணையத்தளத்திலும் வெளியிடப்பபட்டது.

சன்மானம்
--------

தெரிதல் இதழின் நான்காவது வெளியீட்டிலிருந்து ஒரு பக்கத்துக்கு 100 ரூபா, அரைப் பக்கத்துக்கு 50 ரூபா என்ற கணக்கில் படைப்பாளிகளுக்குச் சன்மானம் வழங்கப்பட்டது. சன்மானத்துடன் இருஇதழ்களும் இனாமாகக் கொடுக்கப்பட்டன.

வெளி இணைப்பு
------------

* சில தெரிதல் இதழ்கள் - மின்னூல் - நூலகம் திட்டம்
**வத்திராயிருப்பு வட்டம்** (*Watrap Taluk*) இந்தியாவின், தமிழ்நாட்டில், விருதுநகர் மாவட்டம், ஸ்ரீவில்லிப்புத்தூர் வட்டத்தின், வத்ராயிருப்பு, கோட்டையூர் மற்றும் நத்தம்பட்டி என 3 உள்வட்டங்களையும், அதனுடன் இணைந்த 22 வருவாய் கிராமங்களைக் கொண்டு புதிய வத்திராயிருப்பு வருவாய் வட்டம் 18 பிப்ரவரி 2019 அன்று தமிழக முதல்வரால் நிறுவப்பட்டது. இவ்வட்டத்தின் நிர்வாகத் தலைமையிடம் வத்திராயிருப்பு ஆகும்.

இவ்வட்டத்தின் தற்காலிக வட்டாட்சியர் அலுவலகம், வத்திராயிருப்பு ஊராட்சி ஒன்றிய அலுவலக வளாகத்தில் செயல்படுகிறது.

வருவாய் வட்ட நிர்வாகம்
----------------------

வத்திராயிருப்பு வட்டம் வத்திராயிருப்பு, கோட்டையூர், நத்தம் பட்டி என 3 உள்வட்டங்களைக் கொண்டுள்ளது. 

### வத்திராயிருப்பு உள்வட்டம்

வத்திராயிருப்பு உள்வட்டத்தில் வத்திராயிருப்பு, கான்சாபுரம், வ. புதுப்பட்டி மற்றும் எஸ். கொடிக்குளம் என 4 வருவாய் கிராமங்கள் உள்ளது. 

### கோட்டையூர் உள்வட்டம்

கோட்டையூர் உள்வட்டத்தில் கோட்டையூர், மகாராஜபுரம், தம்பிப்பட்டி, மாரிகலம்காத்தான், இலந்தைக்குளம், ஆயர்தர்மம், கோவிந்தநல்லூர், வெல்லப்பொட்டல் மற்றும் அயன்கரிசல்குளம் என 9 வருவாய் கிராமங்கள் உள்ளது.

### நத்தம்பட்டி உள்வட்டம்

நத்தம்பட்டி உள்வட்டத்தில் நத்தப்பட்டி, சுந்தரபாண்டியம், ருத்திரப்பநாயக்கன்பட்டி, வடுகப்பட்டி, களத்தூர், அம்மாப்பட்டி, மூவரை வென்றான், துலுக்கப்பட்டி, செம்மண்டிகரிசல்குளம் மற்றும் குன்னூர் ஆகிய 10 வருவாய் கிராமங்கள் உள்ளது.

இதனையும் காண்க
--------------

* வத்திராயிருப்பு ஊராட்சி ஒன்றியம்
* வத்திராயிருப்பு

மேற்கோள்கள்
-----------

1. ↑   "Watrap taluk starts administrative functions". The Hindu

வெளி இணைப்புகள்
---------------

* வத்திராயிருப்பு வட்டத்தின் கிராமங்கள

| * பா
* உ
* தொ
விருதுநகர் மாவட்டம் |
| --- |
| மாவட்ட தலைநகரம் | விருதுநகர் |
| வட்டங்கள் | 
அருப்புக்கோட்டை வட்டம் ·
காரியாபட்டி வட்டம் ·
இராஜபாளையம் வட்டம் · 
சாத்தூர் வட்டம் · 
சிவகாசி வட்டம் · 
ஸ்ரீவில்லிப்புத்தூர் வட்டம்·
வத்திராயிருப்பு வட்டம் ·
திருச்சுழி வட்டம் · 
விருதுநகர் வட்டம் · 
வெம்பக்கோட்டை வட்டம் ·
 |
| மாநகராட்சி | 
* சிவகாசி மாநகராட்சி

 |
| நகரங்கள் | 
அருப்புக்கோட்டை ·
ராஜபாளையம் ·
சாத்தூர் ·
சிவகாசி ·
திருத்தங்கல்·
ஸ்ரீவில்லிப்புத்தூர் ·
விருதுநகர் ·
 |
| பேரூராட்சிகள் | 
சேத்தூர் ·
வத்திராயிருப்பு ·
செட்டியார்பட்டி ·
காரியாபட்டி ·
மம்சாபுரம் ·
சுந்தரபாண்டியம் ·
மல்லாங்கிணறு ·
தென் கோடிக்குளம் ·
வ புதுப்பட்டி .
 |
| ஊராட்சி ஒன்றியங்கள் | 
அருப்புக்கோட்டை · காரியாபட்டி · நரிக்குடி ·
ராஜபாளையம். சாத்தூர் · சிவகாசி. ஸ்ரீவில்லிப்புத்தூர்·
திருச்சுழி · வெம்பக்கோட்டை. விருதுநகர். வத்திராயிருப்பு
 |
| வழிபாட்டுத் தலங்கள் | 
திருவில்லிபுத்தூர் ஆண்டாள் கோவில்.
திருச்சுழி திருமேனிநாதர் கோயில்.
ஏழு ஆணை கட்டி அய்யனார்.
மடவார்வளாகம் வைத்தியநாதசுவாமி கோயில்.
இருக்கன்குடி மாரியம்மன் கோயில்.
திருத்தங்கல் நின்ற நாராயணப் பெருமாள் திருக்கோவில்.
 |
| இணையதளம் |  |
**தெர்மோவெல்** (*Thermowell*) என்பது தொழிற்சாலை சாதனங்களில் உள்ள வெப்பநிலை உணர்விகளைப் (*Temperature sensor*) பாதுகாக்கும் குழாய் போன்ற ஒரு சாதனமாகும். குழாய் வடிவத்திலுள்ள தெர்மோவெல்லின் ஒருபகுதி திறந்து இருக்கும், மறுபகுதி மூடப்பட்டு இருக்கும். மூடப்பட்ட பகுதியானது வெப்பநிலையை அளவீடு செய்ய வேண்டிய தொழிற்சாலை சாதனங்களோடு இணைக்கப்பட்டிருக்கும். தெர்மோவெல்லின் திறந்துள்ள பகுதியின் வழியாக வெப்பமானி, வெப்பமின் இரட்டை, மின்தடை வெப்பமானி உள்ளே பொருத்தப்படும்.

வெப்பஇயக்கவியல் தத்துவத்தின் மூலம் தொழிற்சாலை சாதனங்களில் பயன்பாட்டில் இருக்கும் இரசாயனங்களின் வெப்பமானது தெர்மோவெல்லின் சுவரின் மூலமாக வெப்பநிலை உணர்விக்கு கடத்தப்பட்டு அளவிடப்படுகிறது. தெர்மோவெல்லின் சுவரின் பருமனை பொறுத்தும், தெர்மோவெல்லுக்கும் வெப்பநிலை உணர்விக்கும் இடையே உள்ள காற்றின் இடைவெளியை பொறுத்தும் வெப்பக்கடத்தலின் அளவு மாறுகின்றது.

பயன்பாடுகள்
-----------

1. தொடர்ச்சியான செயற்பாட்டில் இருக்கும் தொழிற்சாலை சாதனங்களில் உள்ள வெப்பநிலை உணர்விகளை, சில நேரங்களில் பராமரிப்பு காரணங்களுக்காகத் தொழிற்சாலையின் ஒட்டத்தினை நிறுத்தாமல் திறக்கவேண்டி இருக்கும். தெர்மோவெல்லானது தொழிற்சாலை சாதனங்கள் மற்றும் வெப்பநிலை உணர்விகள் இரண்டுக்கும் இடையே உள்ள பாதுகாப்பு சாதனம். இதன்மூலம் தொழிற்சாலை செயற்பாட்டினை நிறுத்தாமல் வெப்பநிலை உணர்விகளை மட்டும் பராமரிப்பு செய்யலாம்.
2. வெப்பநிலை உணர்விகள் தெர்மோவெல் இல்லாமல் நேரடியாக தொழிற்சாலைகளில் உள்ள இரசாயனங்களின் வெப்பநிலையை அளவிடவேண்டிய சூழ்நிலையில் பயன்படுத்தப்பட்டால் இரசாயன அரிப்புகள் மூலம் பாதிக்கப்படும்.

தோற்றமமைப்பு
------------

* குறுகலான தோற்றம் (*Tapered*):

இது உறுதியான வடிவமைப்பு ஆகும். இது விரைவில் வெப்பத்தை கடத்தும் வடிவமைப்பு ஆகும். ஆனாலும் இந்த வடிவமைப்பு இழுவைவிசையை ஏற்படுத்தும்.
* நேரான தோற்றம் (*Straight*):

இது மிகஅதிக உறுதியான வடிவமைப்பு ஆகும். இது மெதுவாக வெப்பத்தை கடத்தும் வடிவமைப்பு ஆகும். இந்த வடிவமைப்பும் இழுவைவிசையை ஏற்படுத்தும்.
* படிகள் தோற்றம் (*Stepped*):

இது குறைவான இழுவைவிசையை ஏற்படுத்தும். இது வேகமாக வெப்பத்தை கடத்தும் வடிவமைப்பு ஆகும். ஆனால் இது உறுதி குறைந்த வடிவமைப்பு ஆகும்.

தெர்மோவெல் இணைப்புமுறை
----------------------

தெர்மோவெல் திருகு முறையிலும் ('Threaded'), பற்றவைத்தல் முறையிலும்('Welding type') மற்றும் 'Flange type'முறையிலும் இணைக்கப்படுகிறது.

இவற்றையும் பார்க்க
------------------

* அதிர்வு

வெளி இணைப்புகள்
---------------

* தெர்மோவெல் குறிஞ்சி
* PTC 19.3 Committee
* பரணிடப்பட்டது 2015-03-24 at the வந்தவழி இயந்திரம்
* Thermowells Sensors
இராமன் வில்லை முறிக்கும் காட்சி
**வில்** என்பது பண்டைக்கால ஆயுதங்களில் ஒன்றாகும். இது அம்புகளை எய்வதற்குப் பயன்படுகின்றது. அம்பு எய்வதற்கான ஆற்றலைப் பெறுவது, வில்லின் மீள்தகவுத் தன்மையில் தங்கியுள்ளது. இறைவனுக்கும் வில் ஓர் ஆயுதமாக வழங்கப்பட்டுள்ளது.

இதிகாசங்களில் வில்
------------------

இதிகாச நாயகர்கள் வில்வித்தையில் சிறந்தவர்களாக இருந்தனர். வில் அவர்களின் முக்கிய ஆயுதமாக இருந்தது. இதற்காக அவர்கள் முறையாகப் பயிற்சி மேற்கொள்வர். வில் போர்க்கலையாக விளங்கியது. இராமாயணம், மகாபாரதம் ஆகிய இரு இதிகாசங்களிலும் நடைபெற்ற போர்களில் வில்வழி சண்டை செய்வதே வழக்கமாக இருந்திருக்கிறது. வில்வித்தையில் சிறந்த வீரர்களை "வில்லாளிகள்" என்று போற்றுவது வழக்கமாக இருந்தது. வில்வித்தைக்கு அஸ்திரப் பயிற்சி என்றும் பெயர் உண்டு. வில்லுக்கு விஜயன் என்பது பழமொழி.

மகாபாரதத்தில் வில்
------------------

மகாபாரதத்தில் துரோணாச்சாரியார் கௌரவர்களுக்கும் பாண்டவர்களுக்கும் சமமாக வில்வித்தை பயிற்றுவித்தார். துரோணரிடம் வில்வித்தை பயில விரும்பி இயலாமல் போனவன் ஏகலைவன். எனினும் துரோணரின் பிரதிமையைச் செய்து வைத்து வில்வித்தை பயின்றான் என்பது வரலாறு. அருச்சுனன் இரவில் வில்மூலம் அம்பு எய்யவும், நுண்ணிய அம்புகளால் எதிரிகளைப் பயமுறுத்தவும் கற்றிருந்தான். துரோணர் வைத்த வில்வித்தை சோதனையில் அருச்சுனன் ஒருவனே வென்றான் என்பதற்குப் பறவையின் கழுத்தைக் குறித்த கதை இன்றும் வழங்கப்படுகிறது. மகாபாரத யுத்தத்தில் சிகண்டியால் வீழ்த்தப்பட்ட வீடுமன் அம்புகளால் ஆன படுக்கையிலேயே கிடத்தப்பட்டான். இது வீரர்களுக்குரிய மரபாக இருந்துள்ளது.

இராமாயணத்தில் வில்
------------------

இராமன் உள்ளிட்ட சகோதரர்களுக்கு விசுவாமித்திரரே வில்வித்தைகளைக் கற்றுத் தந்தார். இராமனும் இலக்குவனும் வில்லில் சிறந்த வீரர்களாக விளங்கினர். சனகன் வைத்திருந்த சிவதனுசு வில்லை உடைத்தே இராமன் சீதையைத் திருமணம் செய்து கொண்டான் என்பதும் பரசுராமனின் வில்லை ஒடித்தவன் இவன் என்பதும் குறிப்பிடத்தக்கது. இராமன் மராமரம் ஏழும் எய்தவன் என்பது அவனுடைய வில்திறமைக்குச் சான்றாகும்.

வில்லின் சக்தி
வில்லில் பூட்டப்படும் அம்புகள் (அஸ்திரங்கள்) தற்காலத்து ஏவுகணைகள் போலவும் செயல்பட்டுள்ளன. பிரம்மாஸ்திரம், நாகாஸ்திரம், அக்னியாஸ்திரம், வருணாஸ்திரம், நாராயணாஸ்திரம் போன்றவை அத்தகு சக்தி படைத்தவையாக திகழ்ந்திருக்கின்றன.

நாயகர்களும் வில்களும்
---------------------

வில்லாளிகள் வைத்திருந்த விற்களுக்குத் தனித்த பெயர்களும் உண்டு.

* சிவனின் வில் - பிநாகம்
* கண்ணனின் வில் - சாரங்கம்
* இராமனின் வில் - கோதண்டம்
* கர்ணனின் வில் - விஜயம்
* அருச்சுனனின் வில் - காண்டீபம்
* மன்மதனின் வில் - கரும்பு
பதேகர் சாகிப் குருத்துவார்], சிர்இந்த்-பதேகர்
**சிர்இந்த்-பதேகர்** (Sirhind-Fatehgarh) (பஞ்சாபி: ਸਰਹਿੰਦ-ਫ਼ਤਿਹਗੜ੍ਹ) இந்தியாவின் பஞ்சாப் மாநிலத்தின் பதேகாட் சாகிப் மாவட்டத்தில் அமைந்த நகராட்சி மன்றத்துடன் கூடிய நகரம் ஆகும்.

மக்கள் தொகையியல்
----------------

2011-ஆம் ஆண்டின் மக்கள் தொகை கணக்கெடுப்பின் படி சிர்இந்த்-பதேகர் நகரத்தின் மொத்த மக்கள் தொகை 58,097 ஆகும். அதில் ஆண்கள் 30,642; பெண்கள் 27,455 ஆக உள்ளனர். மக்கள் தொகை வளர்ச்சி (2001 –2011 ) ஆக உயர்ந்துள்ளது. பாலின விகிதம் 100 ஆண்களுக்கு, பெண்கள் 896 வீதம் உள்ளனர். சராசரி எழுத்தறிவு விகிதம் 83.49% ஆக உள்ளது. ஆண்களின் எழுத்தறிவு 87.28 % ஆகவும்; பெண்களின் எழுத்தறிவு 79.28 % ஆகவும் உள்ளது. 6 வயதிற்குட்பட்டவர்களின் எண்ணிக்கை 6146 ஆக உள்ளது. இந்நகரத்தில் 11,899 வீடுகள் உள்ளது. 

58,097 மக்கள் தொகை கொண்ட இந்நகரத்தில் சீக்கியர்கள் 50.55%; இந்துக்கள் 45.86%; இசுலாமியர்கள் 2.81% ; கிறித்தவர்கள் 0.37% ; மற்றவர்கள் 0.41% ஆக உள்ளனர். 

இம்மாவட்டத்தில் பஞ்சாபி மற்றும் ஆங்கில மொழிகள் பேசப்படுகிறது.

பெயர்க்காரணம்
-------------

சர்-இ-ஹிந்த் என்பதற்கு இந்துஸ்தானின் நுழை வாயில் எனப் பொருள் ஆகும்.

வரலாறு
------

சிர்இந்த்-பதேகர் அருகில் உள்ள ராம்கர் கோட்டையின் நுழைவு வாயில்
இந்நகரத்தில் 22 மே 1710-இல் பண்டா சிங் பகதூர் தலைமையிலான கால்சா படைகளுக்கும், வசீர்கான் தலைமையிலான முகலாயப் படைகளுக்கும் நடைபெற்ற சாப்பர் சிறீப் போரில் சீக்கியப் படைகள் வென்றது.

இதனையும் காண்க
--------------

* பண்டா சிங் பகதூர்
* சாப்பர் சிறீ போர்

மேற்கோள்கள்
-----------

1. ↑  Sirhind Fatehgarh Sahib Population Census 2011
2. ↑  Memories of a town known as Sirhind The Sunday Tribune, April 15, 2007.
3. ↑  Sirhind Town*(Sahrind)* The Imperial Gazetteer of India, *v. 23, p. 20*.

வெளி இணைப்புகள்
---------------

* Battle\_of\_Sirhind Battle of Sirhind at Sikhstudies.org
* www.sirhindinfo.com
**ஹென்றி கிரே** *(Henry Gray)* ஓர் ஆங்கில உடல்கூறு இயல் அறிஞர் மற்றும் அறுவை மருத்துவர் ஆவார்.  ***கிரேஸ் அனாட்டமி*** நூலைப் பதிப்பித்ததன் பொருட்டு இவர் உலகெங்கும் அறியப்படுகிறார். இந்த நூலே உலகம் முழுவதும் உள்ள மருத்துவ மாணவர்கள் மற்றும் மருத்துவர்களால் வாழ்நாள் முழுதும் படிக்க வேண்டிய நூலாக உள்ளது.

வாழ்க்கை வரலாறு
---------------

கிரே 1827 ஆம் ஆண்டு இலண்டனில் பெல்கிரேவியாவில் பிறந்தார். 1845 ஆம் ஆண்டு புனித ஜார்ஜ் மருத்துவமனையில் மாணவராய்ச் சேர்ந்தார். அங்கே இவர் மிகவும் கடின முயற்சியுடன் நிதானமாய் உடற்கூறு இயலைக் கற்றார். மாணவராய் இருக்கும் போதே *ராயல் காலேஜ் ஆஃப் சர்ஜன்ஸ்* நடத்திய கட்டுரைப் போட்டியில் பரிசு பெற்றார்.

1852 ஆம் ஆண்டு தனது 25ஆவது அகவைத் துவக்கத்திலேயே ராயல் சொசைட்டியின் உறுப்பினராய்த் தேர்ந்தெடுக்கப்பட்டார்.

### கிரேஸ் அனாட்டமி

1858 ஆம் ஆண்டு கிரே தனது உடற்கூறு இயல் புத்தகத்தின் முதல் பதிப்பை வெளியிட்டார். இதில் 750 பக்கங்கள் கொண்ட இந்நூலுள் 363 படங்கள் இடம் பெற்றிருந்தன. இந்த படங்கள் ஹென்றி கார்ட்டர் எனும் கிரேயின் நண்பரால் வரையப்பட்டு இருந்தன. இந்த நூல் புகழடைய கார்டடரின் ஓவியங்களும் உறுதுணையாய் இருந்தன. 1960 ஆம் ஆண்டில் இரண்டாவது பதிப்பையும் கிரே தானே தயாரித்து வெளியிட்டார்.

### மரணம்

1861 ஆம் ஆண்டு சின்னம்மை பாதித்த தன் உறவினரைக் கவனித்து வந்த கிரே தானும் சின்னம்மையால் பாதிக்கப்பட்டார். 13.06.1861 அன்று தனது முப்பத்து நான்காம் வயதில் ஹென்றி கிரே இயற்கை எய்தினார். (உறவினர் பிழைத்து விட்டார்)

அனாட்டமி நூலின் முதல் இரண்டு பதிப்புகள் மட்டுமே கிரேயால் வெளியிடப்பட்ட போதும் இன்றளவும் இந்த நூல் கிரேஸ் அனாட்டமி என்ற பெயரில் அவரது பெயரிலேயே வெளியிடப்படுகிறது.

மேற்கோள்கள்
-----------

1. ↑  1841 census for 8 Wilton Street, St Geo Han Sq: Henry Gray, age rounded to 15yrs (implies born 1826), medical student, whether born in this county = Yes (implies born Middlesex) - HO107/732 Bk.2 f.28 p.19
2. ↑  1851 census: Henry Gray, house surgeon aged 24 (implies born 1827), of St Geo Han Sq, born St George's Hanover Square, London - HO107/1478 f.649 p.1
3. ↑
4. ↑  GRO Register of Deaths: JUN qtr 1861 1a 174 St Geo Han Sq - Henry Gray
**சிரோட்டி** என்று அழைக்கப்படும் சிரோட்டெ கர்நாடகா மற்றும் மகாராஷ்டிராவில் இரவை மற்றும் தூள் சர்க்கரையுடன் செய்யப்பட்ட ஒரு இனிப்பு வகையாகும். சில பகுதிகளில் மைதா மாவு கொண்டு செய்யப்படுகிறது. இந்த தின்பண்டம் உணவுக்குப்பின் வழங்கப்படுகிறது.

தெலுங்கானா மாநிலத்தின் சில பகுதிகளிலும் இந்த இனிப்பு பிரபலமானது. குறிப்பாக நல்கொண்டா மாவட்டங்களில் இது பரவலாக சமைக்கப்படுகிறது. இங்கு இது ஃபெனி/பெனி (Pheni/Peni) என்ற பெயரில் அழைக்கப்படுகிறது. திருவிழா அல்லது திருமணம் போன்ற நிகழ்ச்சிகளில் இது இனிப்பாக பரிமாறப்படுகிறது. 

 இரவை அடிப்படையிலான *பீனிலாடு* மற்றும் பாதாம் பால், கர்நாடக இனிப்பு உணவு
இதன்  செய்முறை: பிசைந்த இரவை மாவை வட்ட வடிவில் உருட்டி ஒன்றன் மேல் ஒன்றாக அடுக்கிய பின்னர் நெய் அல்லது சுத்திகரிக்கப்பட்ட எண்ணெயில் நன்கு பொறித்து தயாரிக்கப்படுகிறது. பொறித்த பின்னர் தங்க பழுப்பு நிறத்தில், பஞ்சுபோன்ற பூரியை ஒத்திருக்கிறது. பின்னர் அதில் தாராளமாக தூள் சர்க்கரை பாகில் தோய்த்து எடுத்த பின்னர் விருப்பப்பட்டால் அரைத்த பாதாம் மற்றும் முந்திரி விழுதினைத் தெளிப்பர்.

மேலும் பார்க்கவும்
------------------

* வறுத்த மாவு உணவுகளின் பட்டியல்
* இந்திய உணவுகளின் பட்டியல்

மேற்கோள்கள்
-----------

1. ↑  Phillip, T E (2003). *Modern Cookery: For Teaching and the Trade, P 561*. Orient Blackswan. பன்னாட்டுத் தரப்புத்தக எண்:9788125025184. .
2. ↑  Dubey, Krishna Gopal (2010). *The Indian Cuisine, P 267*. PHI Learning Pvt. Ltd.. .

வெளி இணைப்புகள்
---------------

* சிரோட்டி செய்முறை
* சிரோட்டி/சிரோட்
*இந்தியாவின் வடக்கு கொல்கத்தாவில்* **பளிங்கு அரண்மனை (கொல்கத்தா)** அமைந்துள்ளது. இது ஒரு அரண்மனை மாளிகையாகும். 1835ஆம் ஆண்டில் ராஜா ராஜேந்திர முல்லிக் என்பவரால் இந்த அரண்மனை கட்டப்பட்டது. அழகான மேற்கத்தியச் சிற்பங்கள், விக்டோரியன் தளபாடங்கள் துண்டுகள், மற்றும் ஐரோப்பிய மற்றும் இந்தியக் கலைஞர்களின் ஓவியங்கள். பெரிய சரவிளக்குகள், கடிகாரங்கள் மற்றும் மன்னர்கள் மற்றும் இராணிகளின் மார்பளவு சிலைகள் அரண்மனையின் மண்டபங்களை அலங்கரிக்கின்றன. இந்த அரண்மனை பளிங்கு சுவர் மற்றும் தளங்கள், பழங்காலப் பொருட்கள், ரூபன்ஸ் ஓவியங்கள், கியூரியஸ், பளிங்கு சிலைகள், நிலைக் கண்ணாடிகள் மற்றும் அரிய பறவைகளின் சேகரிப்புக்குப் பிரபலமானது. பளிங்கு அரண்மனை பயன்பாட்டில் உள்ளபோதும், பார்வையாளர்களுக்குத் தடைசெய்யப்பட்டுள்ளது. அரண்மனையினைப் பார்வையிட அரசு சுற்றுலா அலுவலகத்திலிருந்து அனுமதி பெறப்பட வேண்டும்.

அரண்மனைக்கு அடுத்து **பளிங்கு அரண்மனை விலங்குக்காட்சிசாலை** (*Marble Palace Zoo***)** அமைந்துள்ளது. இது இந்தியாவில் ராஜா ராஜேந்திர முல்லிக்கால் திறக்கப்பட்ட முதல் மிருகக்காட்சிசாலையாகும். தற்போது பறவை காட்சிகூடம் மயில்கள், தூக்கான், நாரைகள் மற்றும் கொக்குகளுடன் பார்வைக்கு உள்ளது .

மேற்கோள்கள்
-----------

1. ↑  
"List of Zoos in India, from 1800 until now". *kuchbhi.com*. Kuchbhi. 21 October 2011 அன்று மூலம் பரணிடப்பட்டது. 4 July 2011 அன்று பார்க்கப்பட்டது.
2. ↑  
"Search Establishment". *cza.nic.in*. CZA. 4 July 2011 அன்று பார்க்கப்பட்டது.

வெளி இணைப்புகள்
---------------

* இதன் அதிகாரப்பூர்வ வலைத்தளம்: "மத்திய உயிரியல் பூங்கா ஆணையம்" (CZA), இந்திய அரசு
**தெற்காசிய கால்பந்துக் கூட்டமைப்பு** (*South Asian Football Federation*-SAFF) என்பது 1997-இல் தொடங்கப்பட்ட கால்பந்து ஆடுகின்ற தெற்காசிய நாடுகளின் கால்பந்துக் கூட்டமைப்பு ஆகும். இதன் தொடக்க உறுப்பினர்கள்: இந்தியா, மாலத்தீவுகள், நேபாளம், பாகிஸ்தான் மற்றும் இலங்கை. 2000-ஆம் ஆண்டில் பூடான் உறுப்பினராக இணைந்தது. 2005-இல் ஆப்கானிஸ்தான் இணைந்தது.

உறுப்பு சங்கங்கள்
-----------------

* வங்காளதேசம் 1997
* இந்தியா 1997
* மாலைத்தீவுகள் 1997
* நேபாளம் 1997
* பாக்கித்தான் 1997
* இலங்கை 1997
* பூட்டான் 2000
* ஆப்கானித்தான் 2005

தெற்காசிய கால்பந்துக் கூட்டமைப்பு வாகைத்தொடர்
---------------------------------------------

இப்போட்டியை (*SAFF Championship*) தெற்காசிய கால்பந்துக் கூட்டமைப்பு நடத்துகிறது. இது இரண்டு ஆண்டுகளுக்கு ஒருமுறை நடைபெறுகிறது. இதன் முந்தைய பெயர், *தெற்காசி கால்பந்துக் கூட்டமைப்பு தங்கக் கோப்பை* ஆகும். இதன் நடப்பு வாகையர் இந்திய கால்பந்து அணியினர் ஆவர். கடைசியாக நடைபெற்ற வாகைத்தொடரின் இறுதிப் போட்டியில் ஆப்கானிஸ்தான் கால்பந்து அணியை 4-0 என்ற இலக்கு கணக்கில் வென்றனர்.

உசாத்துணைகள்
------------

1. ↑  Footballinternational.co.uk > Asian Zone > Central South Asian Zone > South Asian Football Federation (SAFF)

வெளியிணைப்புகள்
---------------

* RSSSF page on the South Asian Federation Cup